Muutettu ehdotus neuvoston direktiiviksi Pseudomonas solanacearum (Smith) Smith -kasvintuhoojan torjunnasta /* KOM/98/0057 lopull. - CNS 97/0025 */



Virallinen lehti nro C 108 , 07/04/1998 s. 0085



Muutettu ehdotus neuvoston direktiiviksi Pseudomonas solanacearum (Smith) Smith -kasvintuhoojan torjunnasta (1) (98/C 108/14) KOM(98) 57 lopull. - 97/0025 (CNS) (Komission EY:n perustamissopimuksen 189 a artiklan 2 kohdan nojalla esittämä 11 päivänä helmikuuta 1998) Vastauksena Euroopan parlamentin 15-19 päivänä joulukuuta 1997 pitämässään täysistunnossa esittämään lausuntoon 29 päivänä tammikuuta 1997 esitetystä ehdotuksesta neuvoston direktiiviksi Pseudomonas solanacearum (Smith) Smith -kasvintuhoojan torjunnasta sekä Euroopan yhteisön perustamissopimuksen 189 a artiklan 2 kohdan mukaisesti komissio on päättänyt muuttaa edellä mainittua ehdotusta seuraavasti: 1. Korvataan seitsemäs johdanto-osan kappale seuraavasti: `toimenpiteissä on otettava huomioon se, että järjestelmälliset viralliset tutkimukset ovat tarpeen taudinaiheuttajan paikallistamiseksi; näihin tutkimuksiin olisi sisällytettävä tarkastusmenettelyt ja tarvittaessa näytteenotto- sekä testausmenettelyt ottaen huomioon, että tietyissä ympäristöoloissa tauti voi jäädä piileväksi, jolloin sitä ei havaita kasvavista tomaateista tai perunoista eikä varastossa olevista perunan mukuloista; taudinaiheuttajan leviäminen kasvavassa sadossa ei ole tärkein tekijä, vaan taudinaiheuttaja voi levitä pintaveden sekä kasvien joukossa esiintyvien tiettyjen luonnonvaraisten koisokasvien välityksellä ja sen vuoksi peruna- ja tomaattiviljelmien kastelu saastuneella vedellä muodostaa ilmeisen tartunnanvaaran näille viljelmille; taudinaiheuttaja voi myös talvehtia kasveissa, jotka ovat kehittyneet maahan jääneistä perunoista tai tomaateista (`ylivuotiset kasvit`), ja nämä voivat muodostaa vuodesta toiseen saastuntalähteen; taudinaiheuttaja leviää myös, kun perunat joutuvat kosketuksiin saastuneiden perunoiden sekä istutus-, nosto- ja käsittelyvälineiden tai sellaisten kuljetuksessa ja varastoinnissa käytettyjen säiliöiden kanssa, jotka ovat saastuneet oltuaan aiemmin kosketuksissa saastuneiden perunoiden kanssa; taudinaiheuttajan leviämistä voidaan vähentää tai se voidaan estää puhdistamalla nämä välineet; tällainen siemenperunoiden saastunta merkitsee suurta taudinaiheuttajan leviämisvaaraa; vastaavasti siemenperunoiden piilevä tartunta merkitsee suurta taudinaiheuttajan leviämisvaaraa, ja tämä voidaan ehkäistä ainoastaan käyttämällä virallisesti hyväksytyn ohjelman mukaisesti tuotettuja siemenperunoita, jolloin siemenperunat on kokeiden avulla todettu tartunnasta vapaiksi.` 2. Korvataan 4 artiklan 2 kohdan c alakohta seuraavasti: `c) otettava käyttöön sopivia arvioidun vaaran asteen mukaisia lisävarotoimenpiteitä organismin leviämisen estämiseksi, erityisesti luettelossa olevan kasviaineiston tuotannon osalta ja muiden kuin edellä a alakohdassa mainittujen siemenperunoiden erien liikkumisen yhteydessä, jos kyseiset erät on tuotettu tuotantopaikassa, josta on otettu mainitussa a alakohdassa tarkoitetut näytteet.` 3. Muutetaan 4 artiklan 3 kohta seuraavasti: `3. Jos epäiltyjen esiintymien yhteydessä uhkana on luettelossa olevan kasviaineiston tai pintaveden saastuminen toisessa jäsenvaltiossa (toisissa jäsenvaltioissa), jäsenvaltion, jossa epäillyt esiintymät on todettu, on ilmoitettava viipymättä havaitun vaaran mukaisesti mainittua epäiltyä esiintymää koskevat yksityiskohdat kyseiselle toiselle jäsenvaltiolle (kyseisille jäsenvaltioille), ja mainittujen jäsenvaltioiden on tämän vuoksi toimittava yhteistyössä tarvittavassa määrin. Jäsenvaltio(ide)n, jo(i)lle tämänkaltainen ilmoitus annetaan, on sovellettava 2 kohdan c alakohdan mukaisia varotoimenpiteitä ja toteutettava kaikki muut aiheelliset toimenpiteet 1 ja 2 kohdan mukaisesti.` 4. Poistetaan 10 artiklan toinen kohta. 5. Muutetaan 12 artiklan 1 kohdassa päivämäärä "1 päivästä heinäkuuta 1997" päivämääräksi "1 päivästä maaliskuuta 1998". 6. Korvataan liitteessä I olevassa I jaksossa virke "Kasvit Lycopersicon lycopersicum (L.) Karsten ex Farw. -kasvin siemeniä lukuun ottamatta" seuraavasti: "Lycopersicon lycopersicum (L.) Karsten ex Farw. -lajin kasvit, hedelmiä ja siemeniä lukuun ottamatta". 7. Korvataan liitteessä I olevan II jakson 1 kohdan ii alakohta seuraavasti: "(ii) tomaatin osalta, - sopivina ajankohtina vähintään sellaisten kasvavien tomaattien silmämääräinen tarkastus, jotka ammatinharjoittamistarkoituksessa on määrä istuttaa uudelleen." 8. Korvataan liitteessä I olevan II jakson 2 kohdan ii alakohta seuraavasti: "(ii) tutkimusten osalta vähintään sellaisten kasvavien tomaattien, jotka ammatinharjoittamistarkoituksessa on määrä istuttaa uudelleen; - kasvien arvioitu kokonaismäärä - silmämääräisten tarkastusten lukumäärä." 9. Täydennetään liitteessä II oleva viittaus komission päätökseen ilmoittamalla päätöksen numero 97/647/EY ja alaviite (4) EYVL L 273, 6.10.1997, s. 1. 10. Poistetaan liitteessä VI olevan 2 kohdan ii alakohta. 11. Korvataan liitteessä VI olevan 4.1 kohdan a alakohdan ii alakohdan ensimmäisen luetelmakohdan toinen alaluetelmakohta seuraavasti: "- pelto pidetään ensimmäisten kolmen vuoden ajan joko avokesantona tai viljalla ennalta määritetyistä vaaratekijöistä riippuen tai se jätetään pysyväksi laitumeksi, joka joko niitetään usein ja matalaan tai laidunnetaan tehokkaasti, tai pellolla viljellään nurmiheiniä siementuotantoa varten, minkä jälkeen seuraavien kahden vuoden ajan sillä viljellään kasveja, jotka eivät ole organismin isäntäkasveja ja joiden yhteydessä ei ole todettu organismin säilymis- tai leviämisvaaraa." 12. Poistetaan liitteessä VI olevan 4.1 kohdan a alakohdan ii alakohdan toisen luetelmakohdan toinen alaluetelmakohta. (1) EYVL C 124, 21.4.1997, s. 12.